pejabat ingkang wantun nentang cita-cuitanipun. Antawisipun Mpu raganata dipun andhapaken saking jabatan rakryan patih dados ramadhyaksa. Penggantosipun ingkang nama Kebo Anengah saha Panji Angragani. Déné arya Wiraraja dipunpindhan saking jabatan rakryan demung dados bupati Sumenep. Miturut Pararaton saha Kidung Panji Wijayakrama perombakan susunan kabinet kasebut ngundang raos boten remen saking Kalana Bhayangkara ingkang mbrontak nalika taun 1270 (wonten ing Nagarakretagama piyambakipun dipunsebut kanthi nama Cayaraja). Kejawi punika Nagarakretagama ugi nyebataken wontenipun pemberontakan Mahisa Rangkah taun 1280. Dipunsebutaken menawi Mahisa Rangkah inggih punika tokoh ingkang boten dipunsukani déning masyarakat Singhasari.[3] Kekalih pemberontakan kasebut saged dipuntumpes. Ananging pemberontak ingkang paling mbebayani inggih punika